b'\n_START_ARTICLE_\nK.R.C. Genk\n_START_PARAGRAPH_\nKoninklijke Racing Club Genk, poznan tudi kot Racing Genk ali samo Genk je belgijski nogometni klub iz mesta Genk. Klub je bil ustanovljen leta 1988, ko sta se zdru\xc5\xbeila kluba Waterschei Thor in KFC Winterslag. Do konca devetdesetih let prej\xc5\xa1njega stoletja je bil Genk eden najuspe\xc5\xa1nej\xc5\xa1ih belgijskih klubov in se redno uvr\xc5\xa1\xc4\x8dal na evropska tekmovanja. Genk v 1. belgijski ligi nastopa \xc5\xbee od sezone 1996/97, barvi dresov sta bela in modra, doma\xc4\x8de tekme pa klub igra na stadionu Cristal Arena._NEWLINE_Genk je osvojil tri belgijska prvenstva (v letih 1999, 2002 in 2010) in \xc5\xa1tiri dr\xc5\xbeavne pokale (v letih 1998, 2000, 2009 in 2013). Genk je eden izmed \xc5\xa1estih belgijskih klubov, kateri so nastopali v Ligi prvakov. Poleg njega so \xc5\xa1e Anderlecht, Club Brugge, Gent, Lierse in Standard Li\xc3\xa8ge.'